Achim Vogt

Achim Vogt (s. 7. joulukuuta 1970 Chur, Graubünden, Sveitsi) on liechtensteinilainen alppihiihtäjä.

Vogt edusti Liechtensteinia neljissä olympialaisissa 1992–2002 sijoittuen parhaimmillaan 21:nneksi Lillehammerin 1994 suurpujottelussa. MM-kilpailuissa hän oli samassa lajissa yhdestoista Sestrieressä 1997.

Vogt voitti maailmancupin suurpujottelukilpailun Tignes'ssä 3. joulukuuta 1994. Se oli samalla hänen uransa ainoa palkintosija maailmancupissa. Saman kauden suurpujottelucupin kokonaispisteissä hän oli seitsemäs.

 Lähteet 

Luokka:Liechtensteinilaiset alppihiihtäjät
Luokka:Vuonna 1970 syntyneet
Luokka:Elävät henkilöt